Rano Kau

Rano Kau je ugasli vulkan na Uskršnjem otoku visok 324 m. Karakteristike Rano Kau jedan je od tri glavna vulkanska konusa koji su stvorili taj mali udaljeni trokutasti komad kopna u Tihom oceanu. Taj gotovo okrugli vulkan, nalazi se na krajnjem jugozapadu tog otoka nekoliko km od prijestolnice Hanga Roa. Prve erupcije tog vulkana desile su se prije nekih 2,5 milijuna godina. Kao rezultat tih erupcija pojavili su se drugi sekundarni konusi, kao što su Maunga Orito, Maunga Te Manavai i tri hridi u oceanu ispred vulkana. Na sjevernoj strani, koja je okrenuta prema unutrašnjosti otoka, vulkan se spušta blagom padinom koja završava praktički na pisti Aerodroma Mataveri, tik ispred Hanga Roa. Za razliku od tog južna strana koja je milenijima bila erodirana oceanskim valovima, pretvorena je u vrtoglave klifove koji dosežu visinu od 300 m. U tom dijelu na kraterskom zidu postoji ogroman urez od 400 m znan kao Kari Kari, gdje se tok lave izlio u ocean. Za pretpostaviti je da će se u budućnosti pod udarom valova urušiti i omogućiti moru da poplavi krater. Nakupljanjem kišnice unutar velike kaldere kratera stvorilo se veliko jezero dijametra oko 1,5 km, čije se obale nalaze oko 200 m ispod gornjeg ruba kratera. Ono je duboko do 10 m, a na plićim dijelovima obraslo trskom. To jezero bilo je do prije nekoliko dekada najveći izvor pitke vode na otoku. Izvori Vanjske veze Volcán Rano Kau (es)